کاتولیکلرین روحانی لیدئری و واتیکانین دؤولت باشقانی پاپ فرانسیس ۶ فوریه‌ده قهرمان ماراش‌دا باش وئره‌ن و ۱۰ بؤلگه‌ده ائتکیلی اولان ۷،۷ و ۷،۶ بؤیوکلوگونده‌کی زلز‌له‌دن سونرا تورکیه و سوریه‌ده‌کی ضرر گؤرونلر اوچون دایانیشما چاغریسی ائتدی.
چرشنبه گونلری واتیکان‌دا تشکیل ائتدیگی عمومی قبول اوتوروموندا پاپ، تورکیه‌ده باش وئره‌ن و سوریه ده داخیل اولماقلا گئنیش بیر ساحه‌ده تأثیرلی اولان زلز‌له فلاکتینه توخوندو.
پاپ فرانسیس،
"بو آندا دۆشونجه‌لریم مینلرجه اینسانین اؤلومونه و یارالانماسینا سبب اولان زلز‌له فلاکتیندن جدی شکیلده ائتکیلنن تورکیه و سوریه خالقلارییلادیر. اونلار اوچون گوجلو دویغولارلا دعا ائدیره‌م" دئدی.
هر کسی بو فلاکت قارشیسین‌دا زلز‌له بؤلگه‌لری ایله دایانیشما گؤسترمه‌یه دعوت ائد‌ن پاپ:
"بو باجی-قارداشلاریمیزین بو فاجعه قارشیسیندا ایر‌لیله‌یه‌بیلملری اوچون بیرلیکده دعا ائده‌ک" دئیه دانیشدی.
